Павлодарда кісі өлтіріп, 13 жыл бойы қашып жүрген қылмыскер ұсталды
DATE: 08:44, 12 Ақпан 2024 | GMT +5
TITLE: Павлодарда кісі өлтіріп, 13 жыл бойы қашып жүрген қылмыскер ұсталды
URL: https://kaz.inform.kz/news/pavlodarda-ks-oltrp-13-zhil-boyi-kaship-zhurgen-kilmisker-ustaldi-225439/
META: DATE: 08:44, 12 Ақпан 2024 | GMT +5
TOTAL WORDS: 159
AUTHOR(S):
TEXT: — Мәселен, Павлодар облысының кенттерінің бірінде жедел-іздестіру шараларын жүргізу кезінде павлодарлық тұрғынды атыс қаруымен атып өлтіргені үшін 2011 жылдан бері халықаралық іздеуде жүрген Данат Бакибаев ұсталды. Алматы облысында Сабыржан Масахбаев ұсталды. Ол 2023 жылдың аяғында Алматыда топ құрамында бола отырып, алдын ала сөз байласу арқылы Сингапур азаматына шабуыл жасап, 3 млн теңге мен 13 мың АҚШ долларынан астам ақшасын тартып алған. Ұсталған адамның сыбайластары бұрын құрықталған. Түркістан облысында полиция 10 жыл бойы халықаралық іздеуде жүрген Өзбекстан азаматы Жамшид Ахмедовты ұстады. Шетелдік Сарыағаш ауданындағы «Жібек жолы» шекара бекетінде шекарадан өту кезінде қамауға алынды. Ер адам 2014 жылдан бері Ресей Федерациясының Иркутск қаласында кісі өлтіргені үшін іздеуде болған. ІІМ жедел бөліністерінің қызметкерлері Шымкентте көрші мемлекеттің құқық қорғаушылары алаяқтық жасағаны үшін іздеп жатқан тағы бір өзбекстандық Маруфжон Жураевты ұстады, — деді ҚР ІІМ криминалдық полиция департаменті басқарма бастығының орынбасары Жангелді Табилов. Фото: видеодан алынған кадр. Айта кету керек, ішкі істер органдары жүргізетін іздестіру жұмыстары жасалған қылмыс үшін жазаның бұлтартпастығын қамтамасыз етуді көздейді
